Wean (aumtle: Wien, in aundane östareichische Dialekt aa Wian, ) is de Hauptstod und zgleich a Bundeslaund vau Östareich (aumtle: Österreich). De Stod is mid 1.920.949 Einwohna (Staund 2021) de gresste Stod vaum Laund, so wia de zweitgresste deischsprochige Stod nach Börlin. Im Großraum Wean lebm iwa 2,8 Müllionen Menschn, a Viatl vau olle Östareicha. Wean is de dritte UNO-Stod und da Sitz vo vü internationale Organisationen, wia z. B. da OPEC, da OSZE oda vo da Internationalen Atomenagiebeheadn IAEA. De Oidstod vo Wean is im Dezemba 2001 vau da UNESCO zum Wödkuituaerbe eakleat wuan.